Job-urile în străinătate nu mai sunt atractive pentru români. Top 5 destinații alese de cei care vor să părăsească România.
Cei care decid să plece totuși în străinătate aplică preponderent pentru job-urile din Germania, Olanda, Franţa, Ungaria şi Belgia. Domeniile spre care se orientează aceștia sunt construcţii, retail, transport, producţie şi industria alimentară.
Job-urile în străinătate nu mai sunt așa atractive pentru români. Mai ales în pandemie. Deși aproximativ 2.500 de joburi noi sunt postate în fiecare lună de angajatorii din străinătate, candidaţii români rămân, cel puţin pentru încă o perioadă, interesaţi aproape exclusiv de ofertele de angajare din țară.Cei care decid să plece totuși în străinătate aplică preponderent pentru job-urile din Germania, Olanda, Franţa, Ungaria şi Belgia. Dintr-un mare angajator al ultimilor ani, Italia a ajuns acum spre finalul clasamentului, cu mai puţin de 100 de joburi pentru candidaţii români.Însă surpriza vine din partea Marii Britanii, care era, până anul trecut, în top 5 destinaţii alese. Acum este abia pe locul al 8-lea, ca urmare a restricţiilor pe care Regatul Unit le-a impus în ultimul an. În ceea ce priveşte numărul de joburi postate în luna aprilie, din cele aproape 2.500 de poziţii deschise, peste 600 aparţin angajatorilor din Spania, aproximativ 550 celor din Germania şi 350 celor din Olanda.Pentru ce sectoare de activitate vor să părăsească România cei 1,4% care au aplicat pentru un job în afara țării?Domeniile spre care se orientează aceștia sunt construcţii, retail, transport, producţie şi industria alimentară. Dacă în lunile trecute vedeam mulţi IT-işti care aplicau pentru străinătate, acum cifrele sunt în scădere pentru această categorie, însă sunt în creştere pentru joburile pe care le au la dispoziţie în România. Și chiar dacă vorbim despre candidaţi tineri, tot joburile full time sunt cele care le atrag atenţia, arată analiza.Bogdan Badea, CEO-ul platformei de recrutare eJobs, spune că în următoarea jumătate de an vom vedea o ușoară creștere a dinamicii în ceea ce privește angajările și aplicările pentru străinătate. Şi candidaţii, şi angajatorii încep să prindă încredere odată cu majorarea numărului de persoane vaccinate la nivel european, dar şi odată cu relaxarea restricţiilor impuse de autorităţi.În plus, ne apropiem de deschiderea sezonului turistic, iar acesta era un domeniu care atrăgea anual candidaţi şi scotea în piaţă oferte de joburi.UNDE VOR SĂ PLECE ROMÂNIIDOMENIILE SPRE CARE SE ORIENTEAZĂ ROMÂNII.